Vier vas oor gekaapte vrag sigarette | Maroela Media
“Die verdagtes is in hegtenis geneem in verband met die kaping van ŉ afleweringswa in Heidelberg in Gauteng,” het kapt. Kabelo Marumo, woordvoerder van die polisie gesê. “Hulle het ŉ vuurwapen op die bestuurder gerig en met die vrag vol sigarette weggery.”
Die polisie het ŉ wenk ontvang en is na Dawn Park waar die vier mense glo besig was om die gesteelde goedere af te laai en in ŉ ander vermoedelik gekaapte voertuig te laai. “Al vier die verdagtes is op die toneel in hegtenis geneem,” het Marumo bygevoeg. “Die polisie het ook beslag gelê op twee ongelisensieerde vuurwapens met lewende rondes ammunisie en drie voertuie.”
Die mans sal binnekort in die landdroshof in Heidelberg verskyn op aanklag van die besit van gesteelde goedere, onwettige besit van ongelisensieerde vuurwapens en ammunisie en gewapende roof.
Die polisie sal ook ondersoek instel om te bepaal of die mans aan ander sake verbind kan word.